เรื่องร้องเรียน: ปัญหา : "วางกระถางต้นไม้ใหญ่จำนวนหลายกระถาง บนพื้นที่ฟุตบาทสาธารณะ" ปกติฟุตบาทบริเวณนี้ก็เล็กมากอยู่แล้ว นี่มีกระถางต้นไม้ใหญ่มาวางเกะกะอีก จนประชาชนในบริเวณนี้แทบไม่สามารถเดินบนฟุตบาทบริเวณนั้นได้แล้ว เพราะฟุตบาทเหลือพื้นที่แคบมากๆ จนต้องมาเดินริมขอบฟุตบาทแบบในรูป จะตกลงไปบนถนนอยู่แล้ว (เคยเห็นเด็กนักเรียนและผู้ปกครองเกือบโดนรถชนมากับตา เพราะฟุตบาทไม่มีที่เดิน ต้องเดินหลบกระถางต้นไม้ลงมาบนถนน) ทรัพย์สินส่วนตัวรุกล้ำบนพื้นที่สาธารณะส่วนรวม จนสร้างความเดือดร้อนต่อประชาชนทั่วไปที่สัญจรไปมา ไม่ผิดกฎหมาย?? พิกัด : บ้านเลขที่ 49/1 ซอยสุขุมวิท 64 ฝั่งตรงข้ามโรงเรียนพิพัฒนา เยื้องๆกับ 7-11
การดำเนินการของเจ้าหน้าที่: สำนักงานเขตพระโขนง โดยฝ่ายเทศกิจได้ตรวจสอบข้อร้องเรียนแล้ว พบว่ากระถางต้นไม้ขนาดกลางตั้งวางบนฟุตบาท กีดขวางทางเดิน เจ้าหน้าที่ได้ประชาสัมพันธ์ให้เจ้าของเคลื่อนย้ายออกแล้ว เจ้าหน้าที่จะมาตรวจสอบอีกครั้ง เพื่อดำเนินการตามอำนาจหน้าที่ต่อไป
ความเห็นของผู้แจ้ง: วันนี้ บรรดากระถางต้นไม้แถวนั้นที่วางเกะกะอยู่บนฟุตบาทหายไปหมดแล้ว จากฟุตบาทที่ขนาดเล็กมาก ต้องหลบกระถางไปเดินริมขอบฟุตบาทมาเป็นปีๆ ตอนนี้มีพื้นที่ให้ประชาชนใช้เดินได้ปกติแล้ว ไม่ต้องกลัวอุบัติเหตุ ขอบคุณเจ้าหน้าที่ทุกท่านด้วย
พื้นที่: แขวงพระโขนงใต้ เขตพระโขนง กรุงเทพมหานคร